rejauldu/bengali-wikipedia huggingface dataset:
অভয়নগর উপজেলা বাংলাদেশের যশোর জেলার অন্তর্গত একটি উপজেলা।   অবস্থান ও আয়তন  এই উপজেলার উত্তরে যশোর সদর উপজেলা ও নড়াইল সদর উপজেলা, দক্ষিণে খানজাহান আলী থানা, ডুমুরিয়া উপজেলা, দিঘলিয়া উপজেলা ও ফুলতলা উপজেলা, পূর্বে নড়াইল জেলার নড়াইল সদর উপজেলা ও কালিয়া উপজেলা, পশ্চিমে যশোর সদর উপজেলা ও মণিরামপুর উপজেলা।   ইতিহাস  ১১ শিব মন্দির বা একাদশ শিব মন্দির। যশোরের অভয়নগরের ঐতিহাসিক স্থাপনা। এর সঙ্গে জড়িয়ে আছে একটি উপজেলার নামকরণের ইতিহাস। জড়িয়ে আছে এক দুঃখী রাজকুমারীর দুঃখগাঁথা। যেখানে দাঁড়ালে আজও শোনা যায় রাজকুমারীর কষ্টের ভারী নিঃশ্বাস। আজও সেখানকার সবুজ সিক্ত হয় রাজকুমারীর চোখের জলে।  সেই নোনা জলে সিক্ত উপাখ্যান জানতে আপনাকে ঘড়ির কাঁটা ঘুরিয়ে ফিরে যেতে হবে তিনশ বছর পূর্বে। আঠারো শতকের গোড়ার দিককার কথা। মুঘল আক্রমণে পরাজিত ও বন্দী হয়েছেন যশোরের তৎকালীন প্রতাপশালী রাজা প্রতাপাদিত্য। জীবন বাঁচাতে রাজার বংশধরেরা যশোরের নানা দিকে ছড়িয়ে পড়েছে। রাজার এক বংশধর নীলকণ্ঠ রায় আশ্রয় নিলেন ভৈরব নদের তীরবর্তী অঞ্চলে।  ইতোমধ্যে রাজা নীলকণ্ঠের ঘরে জন্ম নিলো এক রাজকন্য৷ নাম অভয়া৷ ভৈরব নদের আলো হাওয়ায় বড় হয়ে উঠলো অভয়া। বিয়ের ক্ষণ এলো রাজকুমারীর। বিয়ে ঠিক হলো পার্শ্ববর্তী চিত্রা নদীর তীর ঘেঁষা অঞ্চল নড়াইলের জমিদার বংশের নীলাম্বর রায়ের সঙ্গে। কিন্তু অদৃষ্টের নির্মম পরিহাসে বিয়ের কিছুদিন পরেই মারা যান নীলাম্বর রায়। বিধবা হলেন অভয়া দেবী।  ছোটবেলা থেকেই অভয়া দেবী ছিলেন ধার্মিক। তিনি ছিলেন দেবতা শিবের উপাসক। বিধবা হওয়ার পর অভয়া দেবী চোখের জল মুছে পূজা অর্চনায় মন দিলেন। পিতার কাছে শিব মন্দির তৈরি করে দেওয়ার আবদার করলেন। পিতা নিঃসঙ্গ কন্যার আবদার পূরণে বিলম্ব করলেন না। ভৈরব নদের তীরে ১১ টি শিব মন্দির তৈরি করে দিলেন। এলাকার নাম রাখলেন অভয়ানগর। কালক্রমে যা অভয়নগর হিসেবেই মানুষ জানে   প্রশাসনিক এলাকা  অভয়নগর উপজেলা একটি পৌরসভা এবং ৮টি ইউনিয়ন নিয়ে গঠিত।  পৌরনভার নাম- নওয়াপাড়া পৌরসভা। যেটা ৯টি ওয়ার্ড নিয়ে গঠিত।  এই উপজেলার ইউনিয়নগুলো হচ্ছে -   পায়রা ইউনিয়ন  চলিশিয়া ইউনিয়ন  প্রেমবাগ ইউনিয়ন  বাঘুটিয়া ইউনিয়ন, অভয়নগর  শুভরাড়া ইউনিয়ন  শ্রীধরপুর ইউনিয়ন  সিদ্ধিপাশা ইউনিয়ন  সুন্দলী ইউনিয়ন   শিক্ষা   পায়রাহাট ইউনাইটেড কলেজ  জামিয়া আরাবিয়া মুহিউল ইসলাম  ভবদহ মহাবিদ্যালয় ।  নওয়াপাড়া কলেজ।  মহাকাল পাইলট কলেজিয়েট স্কুল।  নওয়াপাড়া মডেল কলেজ।  কম্পিউটার লিটল জুয়েলস্ স্কুল  নওয়াপাড়া মডেল হাইস্কুল।  শংকরপাশা হাইস্কুল।  পায়রা ইসলামীয়া ফাজিল (ডিগ্রী) মাদ্রাসা।  কোটা সিনিয়র ফাজিল (ডিগ্রী) মাদ্রাসা।  গাজীপুর রউফিয়া কামিল মাদ্রাসা।  আহম্মদ আলী সরদার মাধ্যমিক বিদ্যালয়।  নওয়াপাড়া মাধ্যমিক বিদ্যালয়  শেখ আব্দুল ওহাব মডেল কলেজ।   অর্থনীতি  যশোর জেলার অন্যাতম একটি নদী বন্দর এই উপজেলাতে অবস্থিত। যার মাধ্যমে প্রতিদিন শত শত কোটি টাকার পণ্য আমদানি ও রফতানি হয়। বাংলাদেশের অর্থনীতির চাকা সচল রাখতে এই নদী বন্দর গুরুত্বপূর্ণ ভূমিকা পালন করছে। আমদানীকৃত পণ্যের মধ্যে সার,সিমেন্ট,পাথর,কয়লা,গম,ভূট্রা অন্যতম।   উল্লেখযোগ্য ব্যক্তিত্ব   কিরণচন্দ্র মুখোপাধ্যায় (১৮৯৩ - ১২ ডিসেম্বর, ১৯৫৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।   চিকিৎসা কেন্দ্র  ১.অভয়নগর উপজেলা সরকারি হাসপাতাল।  ২.এল.বি হাসপাতাল।  ৩.ফাতেমা ক্লিনিক।  ৪.সার্জিকাল ক্লিনিক।   তথ্যসূত্র    বহিঃসংযোগ       বিষয়শ্রেণী:যশোর জেলার উপজেলা বিষয়শ্রেণী:যশোর জেলা বিষয়শ্রেণী:খুলনা বিভাগ
ফয়জল খান (জন্ম: ১৯৯৩) যিনি পেশাগতভাবে খান স্যার নামে পরিচিত; হলেন একজন ভারতীয় শিক্ষক ও ইউটিবার, যিনি বিহারের পাটনায় জন্মগ্রহণ করেন। ২০১৯ সালে ফোর্বস ইন্ডিয়া-৩০ এ তিনি অনূর্ধ্ব ৩০-এ তালিকাভুক্ত ছিলেন।    প্রাথমিক জীবন ও শিক্ষকতা জীবন  ফয়জল উত্তর প্রদেশের গোরখপুরে একটি মধ্যবিত্ত পরিবারে জন্মগ্রহণ করেন এবং তার বাবা একজন ঠিকাদার হিসেবে কাজ করতেন; মা ছিলেন একজন গৃহিণী।   ২০১৯ সালে, কোভিড-১৯ এর কারণে পাটনায় তার কোচিং বন্ধ ছিল। সে সময় তিনি খান জিএস রিসার্চ সেন্টার নামে তার ইউটিউব চ্যানেল চালু করেন এবং অনলাইনে শিক্ষকতা শুরু করেন। তিনি ২০২১ সালে একটি অ্যাপও চালু করেন এবং অফলাইন পড়াশোনা করতে শহরে আসতে সক্ষম না হওয়া শিক্ষার্থীদের অনলাইন কোর্স দেওয়া শুরু করেন।  তার ইউটিউব চ্যানেলটিতে ২৩ মিলিয়নেরও অধিক সাস্ক্রাইবার রয়েছে।   বিতর্ক    ২০২১ সালের ২৪ এপ্রিল খান ফ্রান্স-পাকিস্তান সম্পর্কের উপর একটি ভিডিও পোস্ট করেন যা অবশেষে ভাইরাল হয়। অনেক এক্স (টুইটার) ব্যবহারকারী সে ভিডিওটির সমালোচনা করেন এবং খানকে ইসলামবিদ্বেষী বলেন। অপর কিছু মানুষ তাকে রক্ষা বন্ধন উদযাপনের কিছু ছবির সূত্রে সমালোচনা করেন, যা মূলত হিন্দুদের দ্বারা উদযাপিত একটি উৎসব। যার পরে তাকে নিজের ইউটিউবে একটি ব্যাখ্যা জারি করতে হয়েছিল।   ২০২২ সালের ২৭ জানুয়ারী রেলওয়ে রিক্রুটমেন্ট বোর্ডের এনটিপিসি পরীক্ষা নিয়ে হিংসাত্মক বিক্ষোভের ঘটনায় খানসহ বিভিন্ন প্রাইভেট কোচিং সেন্টারের ছয়জন শিক্ষক এবং অন্যান্য ১৬ জনের বিরুদ্ধে পাত্রকার নগর থানায় একটি এজাহার দায়ের করা হয়েছিল। রাজেন্দ্র নগর টার্মিনালে সহিংস বিক্ষোভের সময় পুলিশ হেফাজতে নেওয়া কিছু বিক্ষোভকারীর বক্তব্যের ভিত্তিতে এজাহারটি নথিভুক্ত করা হয়েছিল।   তথ্যসূত্র   বিষয়শ্রেণী:মগধ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় ব্যক্তি বিষয়শ্রেণী:ইউটিউবার বিষয়শ্রেণী:পাটনার ব্যক্তি বিষয়শ্রেণী:১৯৯৩-এ জন্ম বিষয়শ্রেণী:পাটনার লেখক
সময়সার হলো আচার্য কুন্দকুণ্ড কর্তৃক রচিত একটি বিখ্যাত জৈন গ্রন্থ। গ্রন্থটির দশটি অধ্যায়ে জীবের (আত্মা) প্রকৃতি, কর্ম ও মোক্ষের সাথে তার সংযুক্তি নিয়ে আলোচনা করা হয়েছে।  সময়সার কর্ম, আশ্রব, বন্ধ, সংবার, নির্জরা এবং  মোক্ষের মতো জৈন ধারণাগুলিকে ব্যাখ্যা করে।   বিষয়বস্তু  কুন্দকুণ্ডের মূল সময়সারটি ৪১৫টি শ্লোক নিয়ে গঠিত এবং এটি প্রাকৃত ভাষায় লেখা হয়েছিল। সময়সারের প্রথম শ্লোক (নীতিবচন) হলো একটি আমন্ত্রণ:  সময়সারের মতে, প্রকৃত আত্মা হলো সেই আত্মা যে রত্নত্রয় লাভ করেছে অর্থাৎ সম্যক দর্শন, সম্যক জ্ঞান এবং সম্যক চরিত্র। এই অবস্থাগুলি যখন আত্মা পবিত্রতা অর্জন করে তখন হলো অরিহন্ত ও সিদ্ধ। পঞ্চ ইন্দ্রিয়ের উপর জয়লাভ করা যায়। সময়সার অনুসারে:   ভাষ্য  এটার উপর অনেকগুলো ভাষ্য আছে। আচার্য অমৃতচন্দ্র দ্বাদশ শতাব্দীতে রচিত আত্মখ্যাতি বা "সময়সার কলশ" হলো ২৭৮ শ্লোক সংস্কৃত ভাষ্য। "সময়সার কলশ টিকা" বা "বলবোধ" খ্রিস্টীয় ১৬শ শতাব্দীতে পান্ডে রাজমল বা রায়মল লিখেছিলেন। এটি অমৃতচন্দ্রের "সময়সার কলশ" এর একটি ভাষ্য। "নাটক সময়সার" হলো রাজমলের সংস্করণের ভাষ্য যা সপ্তদশ শতাব্দীতে ব্রজ ভাষায় বেনারসীদাস লিখেছিলেন।   তথ্যসূত্র   উৎস              বিষয়শ্রেণী:জৈন গ্রন্থ বিষয়শ্রেণী:প্রাচীন ভারতীয় সাহিত্য
সম্ভবনাথ ছিলেন জৈন বিশ্বতত্ত্ব অনুসারে বর্তমান অবসর্পিণী যুগের তৃতীয় তীর্থঙ্কর (সর্বজ্ঞ শিক্ষক ঈশ্বর)। সম্ভবনাথের পিতা ছিলেন শ্রাবস্তীর রাজা জিতারী এবং মাতা ছিলেন রানি সুসেনা। ভারতীয় পঞ্জিকা অনুসারে মাঘ মাসের শুক্লা চতুর্দশী তিথিতে তার জন্ম হয়েছিল। জৈন বিশ্বাস অনুসারে, তিনি সকল কর্ম ধ্বংসকারী মুক্ত আত্মায় (সিদ্ধ) পরিণত হয়েছিলেন।  জীবন সম্ভবনাথ ছিলেন বর্তমান অবসর্পিণী যুগের তৃতীয় তীর্থঙ্কর (সর্বজ্ঞ শিক্ষক ঈশ্বর)। তার পিতা ছিলেন শ্রাবস্তীর রাজা জিতারী এবং মাতা ছিলেন রানি সুসেনা। ইক্ষ্বাকু রাজবংশে তার জন্ম হয়। জৈন বিশ্বাস অনুসারে, তার উচ্চতাক ছিল ৪০০ ধনুষ (১,২০০ মিটার)। সম্ভবনাথ তার অশ্ব প্রতীক, শাল বৃক্ষ, ত্রিমুখ যক্ষ এবং প্রজ্ঞপ্তি ও দুরিতারি যক্ষীর সঙ্গে যুক্ত।   প্রার্থনা  আচার্য সমন্তভদ্র রচিত স্বয়ম্ভুস্তোত্র চব্বিশজন তীর্থঙ্করের স্তুতি। এই স্তোত্রে পাঁচটি শ্লোকে সম্ভবনাথের গুণ বর্ণনা করা হয়েছে।  প্রধান মন্দির সম্ভবনাথ মন্দির, ইদার, গুজরাত সম্ভবনাথ মন্দির, জয়সলমির দূর্গ, জয়সলমির, রাজস্থান  আরও দেখুন  জৈনধর্মে ঈশ্বর অরিহন্ত (জৈনধর্ম) জৈনধর্ম ও সৃষ্টিতত্ত্ব-বিরোধিতা  পাদটীকা  তথ্যসূত্র        বিষয়শ্রেণী:তীর্থঙ্কর বিষয়শ্রেণী:ইক্ষ্বাকু রাজবংশ বিষয়শ্রেণী:প্রাচীন ভারতীয় ব্যক্তি বিষয়শ্রেণী:সূর্য রাজবংশ বিষয়শ্রেণী:উত্তরপ্রদেশের ব্যক্তি
সালিমা মাজারি (; জন্ম ১৯৮০) একজন আফগান রাজনীতিবিদ, যিনি আফগানিস্তানের বালখ প্রদেশের চরকিন্ত জেলার জেলা গভর্নর হিসেবে দায়িত্ব পালন করেছেন এবং আফগানিস্তানের তিনজন নারী জেলা গভর্নরের একজন।    জীবনী  মাজারির জন্ম ১৯৮০ সালে ইরানে, একজন শরণার্থী হিসেবে, কারণ তার পরিবার আফগানিস্তানে সোভিয়েত আক্রমণ থেকে পালিয়ে এসেছিল।  তিনি ইরানে বেড়ে ওঠেন, তেহরান বিশ্ববিদ্যালয় থেকে ডিগ্রি অর্জন করেন এবং আফগানিস্তানে ফিরে আসার আগে আন্তর্জাতিক অভিবাসন সংস্থার জন্য কাজ করেছেন।  ২০১৮ সালে, তাকে বলখ প্রদেশের চরকিন্ত জেলার জেলা গভর্নর নিযুক্ত করা হয়। গভর্নর হিসেবে, তিনি তালেবানদের বিরুদ্ধে লড়াইয়ে স্থানীয় মিলিশিয়াদের নিয়োগের জন্য একটি নিরাপত্তা কমিশন গঠন করেন।  ২০২০ সালে, তিনি তার প্রদেশে ১০০ জনেরও বেশি তালেবান সৈন্যের আত্মসমর্পণের জন্য আলোচনা করেন।    তথ্যসূত্র   বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:তেহরান বিশ্ববিদ্যালয়ের প্রাক্তন শিক্ষার্থী বিষয়শ্রেণী:হাজারা নারী রাজনীতিবিদ বিষয়শ্রেণী:হাজারা রাজনীতিবিদ বিষয়শ্রেণী:আফগান শরণার্থী বিষয়শ্রেণী:২১শ শতাব্দীর আফগান নারী রাজনীতিবিদ বিষয়শ্রেণী:২১শ শতাব্দীর আফগান রাজনীতিবিদ বিষয়শ্রেণী:মার্কিন যুক্তরাষ্ট্রে শরণার্থী বিষয়শ্রেণী:মার্কিন যুক্তরাষ্ট্রে আফগান প্রবাসী
লক্ষ্মীরানী মাঝি (জন্মঃ ২৬ জানুয়ারি ১৯৮৯) হলেন একজন ভারতীয় ডান হাতি রিকার্ভ তীরন্দাজ।   প্রাথমিক জীবন  লক্ষ্মীরানী সাঁওতাল গোষ্ঠীর অন্তর্ভুক্ত; বেড়ে উঠেছেন ঝাড়খণ্ডের পূর্ব সিংভূম জেলার বাগুলা গ্রামে। তিরন্দাজী অ্যাকাডেমির নির্বাচকরা তার স্কুল পরিদর্শন করতে আসলে তার জীবনে প্রথম তিরন্দাজীর সুযোগ আসে। বর্তমানে লক্ষ্মীরানী বিলাসপুর, ছত্রিশগড়ে ভারতীয় রেলবিভাগে কর্মরত।   উল্লেখ্যযোগ্য সাফল্যসমূহ   ডেনমার্কএর কোপেনহেগেনএ ২০১৫ বিশ্ব তীরন্দাজী প্রতিযোগিতায় লক্ষ্মীরানী রৌপপদক জয় করেন। ওই প্রতিযোগিতায় তিনি ব্যক্তিগত রিকার্ভ ইভেন্ট এবং দলগত রিকার্ভ ইভেন্ট প্রতিযোগিতা করেছিলেন। ২০১৬র রিও অলিম্পিকে যোগ্যতা অর্জনকারী ভারতীয় টিমের সদস্যা তিনি। রিওতে লক্ষ্মীরানী মাঝি, বোম্বাইলা দেবী এবং দীপিকা কুমারী কে নিয়ে গঠিত ভারতীয় মহিলা রিকার্ভস টিম অথবা দল স্থান নির্নায়ক রাউন্ডে সপ্তম স্থানে শেষ করে। রাউন্ডের ১৬তম ম্যাচে কলম্বিয়াকে হারিয়ে এই ভারতীয় দল শেষ আট এ পৌঁছায়, কিন্তু কোয়ার্টার ফাইনালে রাশিয়ার কাছে হেরে বিদায় নেয়।  স্থান নির্নায়ক রাউন্ডে লক্ষ্মীরানী ব্যক্তিগত ইভেন্তে ৪৩তম স্থান লাভ করেন। এরপর রাউন্ডে ৬৪এ তিনি স্লোভাকিয়ার আলেকজান্দ্রা লংগোভার এর কাছে পরাস্ত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:নারী ক্রীড়াবিদ বিষয়শ্রেণী:১৯৮৯-এ জন্ম বিষয়শ্রেণী:২০১৬ গ্রীষ্মকালীন অলিম্পিকের তীরন্দাজ বিষয়শ্রেণী:ভারতের অলিম্পিক তীরন্দাজ বিষয়শ্রেণী:আসানসোলের ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:বিশ্ব তীরন্দাজী চ্যাম্পিয়নশিপের পদক বিজয়ী বিষয়শ্রেণী:২০১৮ এশিয়ান গেমসের তীরন্দাজ বিষয়শ্রেণী:২০১৪ এশিয়ান গেমসের তীরন্দাজ বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:ঝাড়খণ্ডের তীরন্দাজ বিষয়শ্রেণী:ঝাড়খণ্ডের নারী ক্রীড়াবিদ
মারা বা লাখের উত্তর পূর্ব ভারতের মিজোরাম রাজ্যের দক্ষিণাংশ ও মিয়ানমারে প্রচলিত কুকি-চিন ভাষাপরিবারের অন্তর্গত একটি উপজাতি ভাষা৷ মারা জনগোষ্ঠীর লোক এই ভাষাতে কথা বলেন৷  ভাষাটি চিনা-তিব্বতি ভাষাপরিবারের একটি ভাষা৷ দক্ষিণ মিজোরামের স্বশাসিত মারা ক্ষেত্রীয় পরিষদ এই ভাষাটিকে বিদ্যালাভের মাধ্যম হিসাবে বেছে নিয়েছে৷ সংশ্লিষ্ট পাঠ্যপর্ষদে সপ্তম শ্রেণী অবধি মারা ভাষা শেখা ও ব্যবহার করা বাধ্যতামূলক৷ বিস্তৃতি দক্ষিণ মিজোরামের পূর্বতন ছিম্তুইপুই জেলার ৬০ টি গ্রামে মারা জনগোষ্ঠীর মানুষ এই ভাষাতে কথা বলেন৷ মারা ভাষাটি মিজোরাম ছাড়াও মায়ানমার রাষ্ট্রের চিন রাজ্যে প্রায় ৩০,০০০ লোকের ভাষা এটি৷  সমগ্র ভারতে ৪২৪২৫ জন মারাভাষীর জনবিন্যাস নিম্নরূপ-http://www.censusindia.gov.in/2011census/C-16.html  সাইহা জেলা - ৪০৮১৪ জন  মিজোরামের অন্যান্য জেলাতে - ১০৬২ জন  ভারতের অন্যান্য রাজ্যে - ৫৪৯ জন উপভাষাসমূহ মারা ভাষার অঞ্চল ও দেশভেদে বিভিন্ন উপভাষা রয়েছে যেমন - ত্লোসিয়া, হঠাই, জিহ্নো, সিজো, জোফেই, হেইমা, লিয়ালাই৷  এই উপভাষাগুলির মধ্যে ভারতে তথা সমগ্র মারা জনগোষ্ঠী|মারা জনগোষ্ঠীর লোক ত্লোসিয়াকে প্রমিত মারা ভাষার উপমা দিয়ে থাকেন৷ অক্ষরবিধি মারা ভাষা লাতিন বর্ণমালাতে লেখা হলেও কিছু একক বৈশিষ্ট বিদ্যমান৷ এটি ইংরাজী ভাষার মতোই ছোটা ও বড়ো হাতের অক্ষর ব্যবহার করে লেখা হয়৷ অক্ষরমালা ও তার বাংলা উচ্চারণ অনুবাদ নিম্নরূপ -  A(আ), AW(অ্য), Y(য়), B(ব), CH(চ়), D(ড), E(এ), F(ফ়), H(হ), I(ই), K(ক), L(ল), M(ম), N(ন), NG(ঙ), O(ও), Ô(অ), P(ফ), R(র), S(স), T(ট), U(উ), V(ভ়), Z(জ়)  ছোটো হাতের অক্ষরগুলিও অনুরূপ ও লাতিন বর্ণমালাসদৃৃশ৷   তথ্যসূত্র   বিষয়শ্রেণী:ভারতের ভাষা বিষয়শ্রেণী:মিজোরামের ভাষা বিষয়শ্রেণী:মিয়ানমারের ভাষা বিষয়শ্রেণী:ভারতের বিপন্ন ভাষা
সুভূতী ছিলেন বুদ্ধের দশজন প্রধান শিষ্যের একজন। থেরবাদ বৌদ্ধধর্মে তাকে শিষ্য হিসাবে বিবেচনা করা হয় যিনি "উপহারের যোগ্য" এবং "দূরবর্তী ও শান্তিতে বসবাস" করার ক্ষেত্রে অগ্রগণ্য ছিলেন। মহাযান  বৌদ্ধধর্মে, তাকে শূন্যতা বোঝার ক্ষেত্রে অগ্রগণ্য বলে মনে করা হয়।  সুভূতী ধনী পরিবারে জন্মগ্রহণ করেন এবং বুদ্ধের প্রধান পৃষ্ঠপোষক অনাথপিণ্ডিকের আত্মীয় ছিলেন। জেতবন মঠের উৎসর্গ অনুষ্ঠানে বুদ্ধের শিক্ষা শুনে তিনি সন্ন্যাসী হন। আদেশ করার পর, সুভূতি বনে যান এবং প্রেমময়-দয়া ধ্যান করার সময় অর্হন্ত হন। এটা বলা হয় যে তার প্রেমময়-দয়া ধ্যানের দক্ষতার কারণে, তাকে দেওয়া যেকোনো উপহার দাতার জন্য সবচেয়ে বড় সদ্গুণ বহন করে, এইভাবে তাকে "উপহারের যোগ্য" হিসেবে অগ্রণী খেতাব অর্জন করে। সুভূতী থেরবাদ বৌদ্ধধর্মের তুলনায় মহাযান বৌদ্ধধর্মে সুভূতি অনেক বেশি ভূমিকা পালন করে। মহাযান বৌদ্ধ ঐতিহ্যে, তাকে বুদ্ধের শিষ্য এবং মহাযান প্রজ্ঞাপারমিতা গ্রন্থের কেন্দ্রীয় ব্যক্তিত্ব হিসাবে বিবেচনা করা হয়। বৌদ্ধ পণ্ডিত এডওয়ার্ড কনজে তাকে মহাযান বৌদ্ধধর্মের প্রধান শিষ্য হিসেবে বর্ণনা করেছেন।   তথ্যসূত্র    উৎস           First published in the Journal of the Asiatic Society of Bengal, Vol. LI (1882).         Ebook: .                          বিষয়শ্রেণী:ভারতীয় বৌদ্ধ ভিক্ষু বিষয়শ্রেণী:অর্হৎ বিষয়শ্রেণী:পাঞ্চেন লামা
থাম্ব|নাসির আহমেদ বুন্দা নাসির আহমেদ বুন্দা (১৫ মে ১৯৩৩ - মার্চ ১৯৯৩) পাকিস্তানের একজন ফিল্ড হকি খেলোয়াড় ছিলেন। তাঁর জন্ম রাওয়ালপিন্ডিতে। তিনি ১৯৫৬ গ্রীষ্মকালীন অলিম্পিকের রৌপ্যপদক এবং ১৯৬০ গ্রীষ্মকালীন অলিম্পিকের স্বর্ণপদক পান। তিনি ১৯৬২ সালে পাকিস্তান সরকার থেকে প্রাইড অফ পারফরম্যান্স  পুরষ্কারও পেয়েছিলেন। Pride of Performance Award (1962) for Naseer Bunda on Pakistan Sports Board website , Retrieved 22 August 2017   তথ্যসূত্র   বিষয়শ্রেণী:১৯৩৩-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:১৯৩২-এ জন্ম বিষয়শ্রেণী:১৯৬০ গ্রীষ্মকালীন অলিম্পিকের পদক বিজয়ী বিষয়শ্রেণী:১৯৫৬ গ্রীষ্মকালীন অলিম্পিকের পদক বিজয়ী বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:এশিয়ান গেমসে স্বর্ণপদক বিজয়ী পাকিস্তানি বিষয়শ্রেণী:১৯৬২ এশিয়ান গেমসের পদক বিজয়ী বিষয়শ্রেণী:১৯৫৮ এশিয়ান গেমসের পদক বিজয়ী
গৌরী শঙ্কর ঘোষ হলেন ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি মুর্শিদাবাদ বিধানসভা কেন্দ্র থেকে পশ্চিমবঙ্গ বিধানসভার সদস্য হিসেবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে অল ইন্ডিয়া তৃণমূল কংগ্রেসের শাওনি সিংহ রায়কে ২,৪৯১ ভোটে পরাজিত করেছিলেন।   তথ্যসূত্র   বিষয়শ্রেণী:রবীন্দ্রভারতী বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
ঈসা ইবনে তালহা আল-তাইমি (   ) মদিনার কুরাইশদের একজন উল্লেখযোগ্য ব্যক্তি ছিলেন। প্রাথমিক ইসলামী ইতিহাসবিদদের মতে তিনি একজন হাদিস বর্ণনাকারী তাবেয়ী হিসেবে পরিচিত।   পরিবার, জীবন এবং কাজ  ঈসা  কুরাইশ গোত্রের বনু তাইম গোত্রের মুহাম্মদের একজন বিশিষ্ট সাহাবী তালহা ইবনে উবায়দাল্লাহর পুত্র ছিলেন। তার পিতা আশারা মুবাশশিরা তথা দশজন খুশির সন্ধানপ্রাপ্তদের মধ্যে একজন ছিলেন। তাদেরকে নবি এক সভায় জান্নাতের সুসংবাদ দিয়েছিলেন। ঈসার মা ছিলেন সু'দা বিনতে আওফ ইবনে খারিজা ইবনে সিনান। খারিজ বনু মুররা গোত্রের একজন বিশিষ্ট নেতা এবং ইসলাম-পূর্ব যুগে উত্তর-মধ্য আরবের গাতাফান গোত্রের মধ্যে শান্তি স্থাপনকারী হিসেবে পরিচিত ছিলেন।  ঈসার পরিবার মদিনার প্রাথমিক ইসলামী অভিজাতদের অংশ ছিল।  মদিনা ৬২০-এর দশক থেকে ৬৫৬ সাল পর্যন্ত মুসলিম রাষ্ট্রের কেন্দ্র ছিল এবং পরবর্তীতে খিলাফতের ধর্মীয় ও সাংস্কৃতিক কেন্দ্র হিসেবে সুনাম বজায় রাখে।  ঈসা উমাইয়া খলিফা প্রথম মুয়াবিয়া (  ) দামেস্কে প্রেরিত মদীনার বিশিষ্ট ব্যক্তিদের একটি প্রতিনিধি দলের সদস্য ছিলেন। মুআবিয়ার সাথে তার সাক্ষাত থেকে প্রাথমিক ইসলামী সূত্রে বেশ কিছু তথ্য পাওয়া যায়। এরপর উমাইয়া খলিফা আব্দুল মালিক (  ) এর রাজত্বকাল পর্যন্ত ঈসার আর কোন খবর পাওয়া যায়নি। পরে খলিফা আব্দুল মালিকের (৬৮৫-৭০৫) সময়ে তিনি মদিনার আরেকটি দলের সাথে তাদের গভর্নর আল-হাজ্জাজ ইবনে ইউসুফকে বরখাস্ত করার অনুরোধ করেন। আব্দুল মালিক তাদের অনুরোধ গ্রহণ করেন।  হাফিজ যাহাবী বলেছেন: "তিনি জ্ঞানী, সম্ভ্রান্ত এবং বিশ্বস্ত আলেম ছিলেন"। জামালুদ্দিন মিজ্জি বলেছেন: "তিনি কুরায়শদের মধ্যে একজন জ্ঞানী ও বিচক্ষণ ব্যক্তি ছিলেন।" ইবনু সা'দ তাকে মদীনার প্রথম শ্রেণির ব্যক্তিত্ব হিসেবে উল্লেখ করেছেন এবং বলেছেন: "তিনি বিশ্বস্ত ছিলেন এবং প্রচুর হাদিস বর্ণনা করতেন।" মুহাম্মাদ বিন ইসমাঈল বুখারীও তার তারিখুল কাবির বইয়ে একই কথা উল্লেখ করেছেন এবং তারিখুস সাগির বইয়ে তাকে দ্বিতীয় স্তরের হাদিস বর্ণনাকারী হিসেবে উল্লেখ করেছেন।  কুরাইশদের বনু আসাদ বংশের স্ত্রী উম্মে ঈসা বিনতে আইয়াদের গর্ভে ঈসার একই নামের একটি পুত্র সন্তান জন্মগ্রহণ করে। তার আরেক ছেলে মুহাম্মদ আব্বাসীয় খলিফা আল-মানসুরের (৭৫৪-৭৭৫) দরবারি ও প্রশংসাকারী ছিলেন। মুহাম্মদের ছেলে মুহাম্মদ (ইব্রাহিম ইবনে মুহাম্মদ ইবনে তালহার মেয়ের সাথে বিবাহিত) একই ভূমিকায় কাজ করেন।  মুহাম্মদের কন্যা ফাতিমা আল-মনসুরকে বিয়ে করেছিলেন এবং তার তিন পুত্র ছিল, সুলায়মান, ইয়াকুব এবং ঈসা। সুলায়মান আব্বাসীয় খলিফা হারুন আল-রশিদের অধীনে বেশ কয়েকটি গুরুত্বপূর্ণ পদে দায়িত্ব পালন করেছিলেন।   তথ্যসূত্র    গ্রন্থপঞ্জি      বিষয়শ্রেণী:মদিনার ব্যক্তি বিষয়শ্রেণী:৭ম শতাব্দীর আরব ব্যক্তি বিষয়শ্রেণী:হাদিস বর্ণনাকারী তাবেয়ী
উইল্টশায়ারের ডেভিজেসের কাছে রাউন্ডওয়ে পার্কের বাসিন্দা জন নিকোলাস (১৬৯১-১৭৪৬), একজন ইংরেজ রাজনীতিবিদ ছিলেন।  তিনি ছিলেন রাউন্ডওয়ে পার্কের রবার্ট নিকোলাসের দ্বিতীয় পুত্র।  তিনি ১৭১৩ থেকে ১৭১৫ সাল পর্যন্ত ইংল্যান্ডের ডেভিসেসের সংসদ সদস্য (এমপি) ছিলেন।  তিনি অবিবাহিত অবস্থায় মারা যান। রাউন্ডওয়ে তার সৎ ভাই এডওয়ার্ডের কাছে রেখে যাওয়া হয়েছিল।   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭১৩-১৭১৫ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৪৬-এ মৃত্যু বিষয়শ্রেণী:১৬৯১-এ জন্ম
আদাম লি (; জন্ম: ১৫ আগস্ট ১৯৯৭) হলেন একজন চেক তীরন্দাজ, যিনি চেক প্রজাতন্ত্রের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  লি চেক প্রজাতন্ত্রের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  আদাম লি ১৯৯৭ সালের ১৫ই আগস্ট তারিখে চেক প্রজাতন্ত্রের ওস্ত্রাভায় জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  লি চেক প্রজাতন্ত্রের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ১৮টি ১০ পয়েন্ট অর্জন করে সর্বমোট ৬২৭ পয়েন্ট নিয়ে তিনি ৬১তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪র্থ স্থান অধিকারী ভারতের ধীরজ বোম্মাদেবারার মুখোমুখি হয়েছিলেন, যেখানে তিনি ৭–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  অন্যদিকে তিনি এবং মারিয়ে হোরাচকোভা একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৪৪টি ১০ পয়েন্ট অর্জন করে সর্বমোট ১২৭৮ পয়েন্ট নিয়ে ২৫তম স্থান অধিকার করেছিল।   তথ্যসূত্র    বহিঃসংযোগ      বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:চেক পুরুষ তীরন্দাজ বিষয়শ্রেণী:চেক প্রজাতন্ত্রের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ
অ্যালান মাইকেল রিটসন (জন্ম ২৮ নভেম্বর, ১৯৮২)  একজন মার্কিন অভিনয়শিল্পী। তিনি সিডব্লিউ সুপারহিরো ধারাবাহিক স্মলভিল (২০০৫-২০১০) তে অ্যাকোয়াম্যান/আর্থার কারি চরিত্রে অভিনয়ের মাধ্যমে আত্মপ্রকাশ করেন, যেখানে তিনি পঞ্চম থেকে দশম মৌসুমে অতিথি তারকা হিসেবে উপস্থিত হন। রিটসন স্পাইক টিভির সিটকম ব্লু মাউন্টেন স্টেট (২০১০-২০১২) তে একটি ভূমিকায় অভিনয় করেছিলেন, যে ভূমিকাটি তিনি ২০১৬ সালের চলচ্চিত্রের সিক্যুয়েলে পুনরায় করেছিলেন। তিনি সাইফাই অ্যাকশন ধারাবাহিক ব্লাড ড্রাইভ (২০১৭) এর শিরোনামও করেছিলেন এবং ২০১৮ থেকে ২০২১ সাল পর্যন্ত ডিসি ইউনিভার্স/এইচবিও ম্যাক্স ধারাবাহিক টাইটান্সে হ্যাঙ্ক হল/হক হিসেবে সুপারহিরো টেলিভিশনে ফিরে আসেন। ২০২২ সাল থেকে চলমান অ্যামাজন প্রাইম ভিডিও অ্যাকশন থ্রিলার ধারাবাহিক রিচারে নাম চরিত্রটি চিত্রিত করার জন্য তিনি ব্যাপক পরিচিতি অর্জন করেছেন।  টেলিভিশনের বাইরে, রিটসন ২০১৪ সালের টিনেজ মিউট্যান্ট নিনজা টার্টলস রিবুট এবং এর ২০১৬ সালের সিক্যুয়েলে রাফেলের চরিত্রে অভিনয় করেছিলেন, পাশাপাশি দ্য হাঙ্গার গেমস: ক্যাচিং ফায়ার (২০১৩), লেজার টিম (২০১৫) এবং ফাস্ট এক্স (২০২৩) তেও অভিনয় করেছিলেন। তিনি তার পরিচালনায় অভিষেক করেন এবং অ্যাকশন-কমেডি ডার্ক ওয়েব: সিকাডা ৩৩০১ (২০২১) ছবিতে সহ-অভিনয় করেন।   প্রাথমিক জীবন এবং শিক্ষা  রিচসনের জন্ম ২৮ নভেম্বর, ১৯৮২, নর্থ ডাকোটার গ্র্যান্ড ফর্কসে। তিনি একজন উচ্চ বিদ্যালয়ের শিক্ষক ভিকি রিটসন ও এক অবসরপ্রাপ্ত মার্কিন বিমান বাহিনীর প্রধান মাস্টার সার্জেন্ট ডেভিড রিটসনের ছেলে।  তিন ছেলের মধ্যে তিনি দ্বিতীয়। শৈশবে, তার পরিবার ইলিনয়ের র‍্যান্টুলে চলে আসে। ১০ বছর বয়সে, রিটসনের পরিবার ফ্লোরিডার নাইসভিলে স্থায়ীভাবে বসবাস শুরু করে।  তিনি নাইসভিল হাই স্কুলে পড়াশোনা করেন এবং ২০০১ সালে স্নাতক হন।   টীকা   তথ্যসূত্র    বহিঃসংযোগ      বিষয়শ্রেণী:১৯৮২-এ জন্ম বিষয়শ্রেণী:মার্কিন খ্রিস্টান বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি বিষয়শ্রেণী:জীবিত ব্যক্তি বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন গায়ক বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:নর্থ ডাকোটার গীতিকার বিষয়শ্রেণী:নর্থ ডাকোটার পুরুষ মডেল বিষয়শ্রেণী:আমেরিকান আইডলে অংশগ্রহণকারী
লুকোচুরি দরওয়াজা ওরফে শাহী দরওয়াজা  প্রাচীন গৌড় এর আমলে নির্মিত একটি মুঘল স্থাপত্য। ১৬৫৫ খ্রীষ্টাব্দে বাংলার সুবেদার শাহ সুজা গৌড় দুর্গে প্রবেশ করবার জন্য এই দরোয়াজাটি তৈরি করেন।  ইতিহাস  অবকাঠামো উচ্চতা ৬৫ ফুট ও চওড়া ৪২ ফুট। দুইদিকে প্রহরীদের ঘর ও ওপরে নহবতখানা আছে।   অবস্থান  বাংলাদেশের চাঁপাইনবাবগঞ্জ,মুর্শিদাবাদ ও ভারতের মালদহ জেলায় অবস্থিত।  আরো দেখুন  কোতয়ালী দরজা  দাখিল দরওয়াজা  কদম রসুল মসজিদ  বড় সোনা মসজিদ  ছোট সোনা মসজিদ  তথ্যসূত্র  বিষয়শ্রেণী:গৌড়ের ইতিহাস
মসজিদবাড়ি মাধ্যমিক বিদ্যালয় ও কলেজ বরিশাল বিভাগের বানারিপাড়া উপজেলায় অবস্থিত  প্রাতিষ্ঠানিক ইতিহাস ১৯৬৮ সালে এই প্রতিষ্ঠানটি প্রতিষ্ঠা করা হয় একদল তরুন ও সমাজসেবীদের মাধ্যমে। ১৯৭০ সালে এটি সরকারীকরন করা হয়। মুক্তিযুদ্ধের কারণে ১৯৭২ সালে প্রথম বারের মত এই প্রতিষ্ঠান থেকে মাধ্যমিক পরীক্ষায় ছাত্ররা অংশগ্রহণ করে। ২০০৩ সালে এই প্রতিষ্ঠানে উচ্চমাধ্যমিক কার্যক্রম চালু করা হয়।  তথ্যসূত্র  বিষয়শ্রেণী:বরিশাল জেলার বিদ্যালয় বিষয়শ্রেণী:বরিশাল জেলার মহাবিদ্যালয় বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান
ইসিবি চত্বর—জসীমউদ্দীন মোড় সড়ক হলো বাংলাদেশের ঢাকার একটি রাস্তা। এর দৈর্ঘ্য আনুমানিক ৬ কিলোমিটার। এটি দক্ষিণে বিমানবন্দর সড়কের পশ্চিমে ঢাকা সেনানিবাস এলাকায় অবস্থিত ইসিবি চত্বর থেকে মানিকদী, বালুরঘাট, বাউনিয়া হয়ে উত্তরার জসীমউদ্দিন অ্যাভিনিউর মোড় পর্যন্ত বিস্তৃত। ঢাকা উত্তর সিটি কর্পোরেশন এর রক্ষণাবেক্ষণে নিয়োজিত।  এই রাস্তায় যাতায়াতের প্রধান উপায় হচ্ছে অটোরিকশা। এটি উত্তরাকে মিরপুরের সাথে যুক্ত করেছে। উত্তরা, মিরপুর ও সেনানিবাস এলাকার অন্তত এক লাখ বাসিন্দা এই রাস্তা ব্যবহার করে। এর জসীমউদ্দিন–বাউনিয়া অংশটি হজরত শাহজালাল আন্তর্জাতিক বিমানবন্দরের রানওয়ের নিকটে অবস্থিত বিধায় লোকজন কাছ থেকে বিমান উড্ডয়ন দেখতে সেখানে গিয়ে থাকে। ২০১৬ সালে রাস্তাটির জসীমউদ্দিন অ্যাভিনিউ অংশটি রাজধানী উন্নয়ন কর্তৃপক্ষ বাণিজ্যিক রাস্তায় রূপান্তরের উদ্যোগ নিয়েছিল। ২০২৩ সালে ঢাকা উত্তর সিটি কর্পোরেশনের তৎকালীন মেয়র আতিকুল ইসলাম রাস্তাটি প্রশস্তকরণের পরিকল্পনার কথা ঘোষণা করেন।   তথ্যসূত্র   বিষয়শ্রেণী:উত্তরা বিষয়শ্রেণী:ঢাকার রাস্তা
ডান|থাম্ব|220x220পিক্সেল| দিয়ারিও দি পেরনামবুকোর লোগো দিয়ারিও দি পেরনামবুকো (পার্নাম্বুকো ডেইলি ) ব্রাজিলের রেসিফে প্রকাশিত একটি সংবাদপত্র। ১৮২৫ সালের ৭ নভেম্বর পত্রিকাটি যাত্রা শুরু করে। এটি ল্যাটিন আমেরিকার নিয়মিত প্রচলিত দৈনিক এবং  পর্তুগিজ ভাষায় সম্পাদিত প্রাচীনতম ধারাবাহিক প্রচারিত সংবাদপত্র।    আরো দেখুন    ব্রাজিলের সংবাদপত্রের তালিকা    তথ্যসূত্র    বহিঃসংযোগ     ডেরিও ডি পের্নাম্বুকো ডিজিটাল সংরক্ষণাগার  বিষয়শ্রেণী:১৮২৫-এ প্রতিষ্ঠিত প্রকাশনা বিষয়শ্রেণী:ব্রাজিলের দৈনিক সংবাদপত্র
মুলুক হত্যা মামলা হল ভারতের পশ্চিমবঙ্গ রাজ্যের বীরভূম জেলার বোলপুর শহরের কাছে মুলুকে কয়েকজন সিপিআই (এম) কর্মীর দ্বারা চার জন সিপিআই (এমএল) কর্মীর হত্যার ঘটনা। ১৯৮৭ সালের ১৯ নভেম্বর এই ঘটনাটি ঘটেছিল।  সেদিন সকালে গ্রামে সিপিআই (এম) একটি পদযাত্রার আয়োজন করেছিল। চারজন নকশালপন্থী  ক্ষেতমজুর খেতেই তাদের আক্রমণ করে। পদযাত্রায় অংশগ্রহণকারীরা তাদের লাঠি দিয়ে পিটিয়ে হত্যা করে। নিহতরা হলেন শেখ জিয়াউদ্দিন, শেখ মান্নান, সুধীর ঘোষ ও নির্মল ঘোষ। এঁরা ছিলেন সিপিআই (এমএল) দলের কানু সান্যাল গোষ্ঠীর সমর্থক।  ২০০৯ সালের ৩১ মার্চ বীরভূমের জেলা জজ দীপক সাহা যায় ৪৬ জন সিপিআই (এম) ক্যাডারকে মুকুল হত্যা মামলায় যাবজ্জীবন কারাদণ্ডে দণ্ডিত করেন। এঁদের মধ্যে ছিলেন মুলুক গ্রাম পঞ্চায়েতের তৎকালীন সিপিআই (এম) উপপ্রধান আখতার শেখ, তৎকালীন সিপিআই (এম) পঞ্চায়েত সমিতি সদস্য রোশন আলি, তৎকালীন সিপিআই (এম) গ্রাম পঞ্চায়েত সদস্য মিস্ত্রি মুর্মু ও তৎকালীন সিপিআই (এম) শাখা সমিতি সচিব সইফুল রহমান। এছাড়া দুজন প্রাথমিক স্কুলশিক্ষক, রাজ্য বিদ্যুৎ পর্ষদের এক কর্মচারী ও একজন এনভিএক কর্মচারীও দোষী সাব্যস্ত হন। ৫৬ জনক্র চার্জশিট দেওয়া হয়েছিল। কিন্তু রায়দান কালে ১০ জন মারা গিয়েছিলেন। অভিযুক্তদের ভারতীয় দণ্ডবিধির ৩০২, ৩০৭ ও ১৪৯ ধারায় দোষী সাব্যস্ত করা হয়। তাদের প্রত্যেককে ৫০০০ টাকা জরিমানাও করা হয়।  পাদটীকা  বিষয়শ্রেণী:পশ্চিমবঙ্গের ইতিহাস বিষয়শ্রেণী:বীরভূম জেলা বিষয়শ্রেণী:পশ্চিমবঙ্গে অপরাধ বিষয়শ্রেণী:১৯৮৭-এ ভারত বিষয়শ্রেণী:১৯৮০-এর দশকে পশ্চিমবঙ্গ বিষয়শ্রেণী:ধারালো অস্ত্র দ্বারা মৃত্যু বিষয়শ্রেণী:১৯৮৭-এ ভারতে খুন